paragraph_text: Godine 2005. napisao je udžbenik »Inženjerske konstrukcije – za studij i praksu« na kojoj je strpljivo radio sedam godina, a posvetio ju je upravo herojima Vukovara i simbolu Vukovara – vodotornju. Knjiga na 521 stranici daje rješenja zadataka iz otpornosti materijala u inženjerskim konstrukcijama. Napisao je još četiri djela iz građevinarstva, a surađivao je i u časopisu Kroatische geotechnische Zeitschrift.